ਐਲੇਨ ਜਾਨਸਨ ਸਿਰਲੀਫ
ਐਲੇਨ ਜਾਨਸਨ ਸਿਰਲੀਫ (ਜਨਮ 29 ਅਕਤੂਬਰ 1938) ਇੱਕ ਲਾਇਬੇਰੀਅਨ ਰਾਜਨੇਤਾ ਹੈ ਜਿਸਨੇ 2006 ਤੋਂ 2018 ਤੱਕ ਲਾਇਬੇਰੀਆ ਦੇ 24 ਵੇਂ ਰਾਸ਼ਟਰਪਤੀ ਵਜੋਂ ਸੇਵਾ ਨਿਭਾਈ। ਸਿਰਲੀਫ ਅਫਰੀਕਾ ਵਿੱਚ ਪਹਿਲੀ ਚੁਣੀ ਮਹਿਲਾ ਪ੍ਰਮੁੱਖ ਸੀ। ਏਲੇਨ ਯੂਜੀਨੀਆ ਜੌਨਸਨ ਦਾ ਜਨਮ ਮੋਨਰੋਵੀਆ ਵਿੱਚ ਇੱਕ ਗੋਲਾ ਪਿਤਾ ਅਤੇ ਕਰੂ-ਜਰਮਨ ਮਾਂ ਤੋਂ ਹੋਇਆ ਸੀ। ਉਸਨੇ ਪੱਛਮੀ ਅਫਰੀਕਾ ਦੇ ਕਾਲਜ ਵਿੱਚ ਸਿੱਖਿਆ ਪ੍ਰਾਪਤ ਕੀਤੀ। ਉਸਨੇ ਆਪਣੀ ਪੜ੍ਹਾਈ ਸੰਯੁਕਤ ਰਾਜ ਵਿੱਚ ਪੂਰੀ ਕੀਤੀ, ਜਿਥੇ ਉਸਨੇ ਮੈਡੀਸਨ ਬਿਜ਼ਨਸ ਕਾਲਜ ਅਤੇ ਹਾਰਵਰਡ ਯੂਨੀਵਰਸਿਟੀ ਤੋਂ ਪੜ੍ਹਾਈ ਕੀਤੀ। ਉਹ ਵਿਲੀਅਮ ਟੋਲਬਰਟ ਦੀ ਸਰਕਾਰ ਵਿੱਚ 1971 ਤੋਂ 1974 ਤੱਕ ਦੇ ਵਿੱਤ ਮੰਤਰੀ ਦੇ ਅਹੁਦੇ 'ਤੇ ਕੰਮ ਕਰਨ ਲਈ ਲਾਇਬੇਰੀਆ ਪਰਤ ਗਈ ਸੀ। ਬਾਅਦ ਵਿੱਚ ਉਸਨੇ ਦੁਬਾਰਾ ਪੱਛਮ ਵਿਚ, ਕੈਰੇਬੀਅਨ ਅਤੇ ਲਾਤੀਨੀ ਅਮਰੀਕਾ ਵਿੱਚ ਵਿਸ਼ਵ ਬੈਂਕ ਵਿੱਚ ਕੰਮ ਕੀਤਾ। 1979 ਵਿੱਚ ਉਸਨੇ ਵਿੱਤ ਮੰਤਰੀ ਵਜੋਂ ਮੰਤਰੀ ਮੰਡਲ ਦੀ ਨਿਯੁਕਤੀ ਪ੍ਰਾਪਤ ਕੀਤੀ, 1980 ਵਿੱਚ ਸੇਵਾ ਕੀਤੀ। ਸੈਮੂਅਲ ਡੋ ਨੇ ਉਸ ਸਾਲ ਇੱਕ ਰਾਜ-ਪਲਟੇ ਬਾਅਦ ਤੋਂ ਰਾਜ-ਸੱਤਾ ਉੱਤੇ ਕਬਜ਼ਾ ਕਰਨ ਅਤੇ ਟੌਲਬਰਟ ਨੂੰ ਫਾਂਸੀ ਦਿੱਤੇ ਜਾਣ ਤੋਂ ਬਾਅਦ, ਸਿਰਲੀਫ ਸੰਯੁਕਤ ਰਾਜ ਭੱਜ ਗਈ। ਉਸਨੇ ਸਿਟੀ ਬੈਂਕ ਅਤੇ ਫਿਰ ਇਕੂਵੇਟਰ ਬੈਂਕ ਲਈ ਕੰਮ ਕੀਤਾ। ਉਹ 1985 ਵਿੱਚ ਮਾਂਟਸੇਰਾਡੋ ਕਾਊਂਟੀ ਲਈ ਸੈਨੇਟ ਦੀ ਸੀਟ ਲੜਨ ਲਈ ਲਾਇਬੇਰੀਆ ਵਾਪਸ ਪਰਤ ਗਈ, ਇਹ ਚੋਣ ਵਿਵਾਦਪੂਰਨ ਸੀ। ਸਿਰਲੀਫ ਰਾਜਨੀਤੀ ਵਿੱਚ ਸਰਗਰਮ ਰਹੀ। ਉਹ 1997 ਦੀਆਂ ਰਾਸ਼ਟਰਪਤੀ ਚੋਣਾਂ ਵਿੱਚ ਦੂਜੇ ਸਥਾਨ ‘ਤੇ ਰਹੀ, ਜਿਸ ਨੂੰ ਚਾਰਲਸ ਟੇਲਰ ਨੇ ਜਿੱਤਿਆ ਸੀ। ਉਸਨੇ 2005 ਦੀਆਂ ਰਾਸ਼ਟਰਪਤੀ ਚੋਣਾਂ ਜਿੱਤੀਆਂ ਅਤੇ 16 ਜਨਵਰੀ 2006 ਨੂੰ ਅਹੁਦਾ ਸੰਭਾਲਿਆ। ਉਸ ਨੂੰ 2011 ਵਿੱਚ ਦੁਬਾਰਾ ਚੁਣ ਲਿਆ ਗਿਆ ਸੀ। ਉਹ ਅਫਰੀਕਾ ਦੀ ਪਹਿਲੀ ਔਰਤ ਸੀ ਜਿਸ ਨੂੰ ਦੇਸ਼ ਦੀ ਰਾਸ਼ਟਰਪਤੀ ਚੁਣਿਆ ਗਿਆ ਸੀ। ਉਸਨੇ ਔਰਤਾਂ ਨੂੰ ਸ਼ਾਂਤੀ ਪ੍ਰਕਿਰਿਆ ਵਿੱਚ ਲਿਆਉਣ ਦੇ ਆਪਣੇ ਯਤਨਾਂ ਦੇ ਸਨਮਾਨ ਵਿੱਚ ਸਾਲ 2011 ਵਿੱਚ ਨੋਬਲ ਸ਼ਾਂਤੀ ਪੁਰਸਕਾਰ ਜਿੱਤਿਆ ਉਸ ਨੇ ਆਪਣੀ ਨੇਤਾਗਿਰੀ ਲਈ ਕਈ ਹੋਰ ਪੁਰਸਕਾਰ ਪ੍ਰਾਪਤ ਹੋਏ ਹਨ। ਜੂਨ, 2016 ਵਿੱਚ, ਸਿਰਲੀਫ ਨੂੰ ਪੱਛਮੀ ਅਫਰੀਕੀ ਰਾਜਾਂ ਦੀ ਆਰਥਿਕ ਕਮਿਊਨਿਟੀ ਦੀ ਪ੍ਰਧਾਨ ਦੇ ਤੌਰ ਤੇ ਚੁਣਿਆ ਗਿਆ, ਜਿਸ ਨਾਲ ਇਹ ਜਦੋਂ ਇਹ ਬਣਾਈ ਗਈ ਸੀ, ਇਹ ਅਹੁਦਾ ਸੰਭਾਲਣ ਵਾਲੀ ਪਹਿਲੀ ਔਰਤ ਬਣੀ।